• •

Lesníckym právnickým osobám,

podnikajúcim fyzickým osobám

a ostatným vlastníkom lesov

v okrese

PRIEVIDZA

• •

|  |  |  |  |
| --- | --- | --- | --- |
| **Váš list číslo/zo dňa** | **Naše číslo** | **Vybavuje/linka** | **Prievidza** |
|  | ORHZ-PD1-120/2021-003 | mjr. Ing. Rychnavský/0465183331 | 11. 03. 2021 |

Vec

**Ochrana lesov pred požiarmi v roku 2020**

**- žiadosť o zabezpečenie plnenia opatrení\_**

V posledných rokoch klesá v prievidzskom regióne počet požiarov, ktoré vznikajú pri vypaľovaní trávy a porastov (v roku 2019 mierny pokles oproti roku 2018, o 9 požiarov). Napriek tomu musia hasiči každoročne bojovať s ohňom na otvorených plochách, pričom jeho likvidácia vôbec nie je jednoduchá. Niektorí ľudia si stále mylne myslia, že vypaľovanie trávy nie je nezákonné, že ide o čistenie plôch od suchých porastov. Zákon o ochrane pred požiarmi však jasne hovorí, že občania, ale aj právnické osoby, či organizácie nesmú vypaľovať porasty bylín, kríkov a stromov.

Na území Slovenskej republiky v roku 2020 vzniklo 9356 požiarov, ktoré spôsobili škody vo výške viac ako 45 620 890 €. V porovnaní s vlaňajším rokom sa počet požiarov znížil o 202 prípadov (pokles o 10,2%), priame škody spôsobené požiarmi ale stúpli a to o 8 641 275 € (nárast o 23,4%). Pri požiaroch v roku 2020 bolo usmrtených 54 osôb a 210 sa zranilo. Najväčší podiel malo vypaľovanie trávy a suchých porastov, ktorým bol zapríčinený vznik 1387 požiarov. Z hľadiska počtu požiarov v štatistike požiarovosti každoročne dominujú požiare, ku ktorým dochádza v prírodnom prostredí. V roku 2020 evidujeme v tejto kategórii (prírodné prostredie) 5662 požiarov. Najväčší výskyt požiarov trávnatých porastov bol zaznamenaný v mesiaci apríl, a to 21,2 % z celkového počtu požiarov.

V roku 2020 vzniklo na území okresu Prievidza 187 požiarov, ktoré spôsobili škodu vo výške 679 5525,- €. Pri týchto požiaroch boli usmrtené 4 osoby a 10 boli zranené. Štatisticky evidované sú 4 drobnejšie lesné požiare s priamymi škodami 4700 € a uchránenými hodnotami 100 €. Vypaľovanie trávy a suchých porastov zapríčinilo vznik 51 požiarov s priamymi škodami 7320 €.

- 2 -

S cieľom predísť vzniku požiarov v lesoch Okresné riaditeľstvo Hasičského a záchranného zboru v Prievidzi

ž i a d a

o dodržiavanie zákona NR SR č. 314/2001 Z. z. o ochrane pred požiarmi v znení neskorších predpisov (ďalej len „zák. č. 314“) a vykonávacej vyhlášky MV SR č. 121/2002 Z. z. o požiarnej prevencii v znení neskorších predpisov (ďalej len „vyhl. č. 121“).

Pri zabezpečovaní a realizácii preventívnych protipožiarnych opatrení zameraných na ochranu lesov pred požiarmi treba vychádzať z ustanovení a z požiadaviek uvedených vo všeobecne záväzných právnych predpisoch z oblasti ochrany pred požiarmi a to najmä zo zák. č. 314 a vyhl. č. 121, ako aj z ďalších predpisov a dokumentov súvisiacich s danou problematikou.

Na príprave a realizácii protipožiarnych opatrení sa musia podieľať všetky zainteresované zložky, ktoré vyvíjajú svoje aktivity v lese a smerom k prírode, najmä však vlastníci, správcovia a užívatelia lesov.

Na dôsledné zabezpečenie ochrany lesov pred požiarmi je potrebná od jednotlivých subjektov vlastniacich lesné pozemky realizácia najmä týchto opatrení:

1. Oblasť prevencie
2. Vypracovať, viesť a udržiavať v súlade so skutočným stavom dokumentáciu ochrany

pred požiarmi podľa § 4 písm. f) zákona č. 314/2001 Z. z. o ochrane pred požiarmi a to

najmä:

1. dokumentáciu ochrany pred požiarmi podľa § 24 vyhlášky Ministerstva vnútra Slovenskej republiky č. 121/2002 Z. z. o požiarnej prevencii,
2. mapové podklady s aktuálnymi potrebnými údajmi podľa § 10, ods. 1 písm. a), b) vyhlášky,
3. pokyny pre spaľovanie zvyškov po ťažbe najmenej v rozsahu podľa § 7 vyhlášky.
4. Vykonať opatrenia v súvislosti s ochranou lesov pred požiarmi v čase zvýšeného nebezpečenstva vzniku požiarov podľa § 10, ods. 2 vyhlášky.
5. Využívať pri pozemnom monitoringu spoluprácu s profesionálnymi a dobrovoľnými ochrancami prírody, záujmovými združeniami občanov a vlastníkmi objektov nachádzajúcich sa v daných lokalitách.
6. Využívať a v rámci možností budovať pozorovacie veže a v členitých terénoch vykonávať monitoring najmä po hrebeňových zónach horstiev; vylepšiť lesný monitorovací systém s potrebným dôrazom na inštaláciu pevných alebo mobilných monitorovacích zariadení a nákup komunikačných prístrojov.
7. Vytvárať a udržiavať v blízkosti lesných porastov na pozemkoch susediacich s lesným porastom izolačné pruhy, ktoré budú udržiavané a zbavené zvyškov suchých trávnatých porastov, ktoré sú najčastejším zdrojom vzniku požiarov v lesoch pri vypaľovaní týchto

porastov; zabezpečovať realizáciu tejto úlohy v spolupráci s vlastníkom susediaceho pozemku.

- 3 -

1. V prípade potreby požiadať orgán štátnej správy lesného hospodárstva o obmedzenie alebo o zakázanie vstupu verejnosti do lesa na nevyhnutne potrebnú dobu a to najmä v čase zvýšeného nebezpečenstva vzniku požiaru.

1. Zintenzívniť a  zefektívniť preventívnu, výchovno-vzdelávaciu a  propagačnú činnosť

zameranú na ochranu lesov pred požiarmi, najmä smerom k občanom a mládeži; z toho

dôvodu skvalitniť a  vhodne koordinovať spoluprácu so všetkými zainteresovanými

zložkami.

1. Oblasť zdolávania požiarov
2. Zabezpečiť zriadenie a  vybavenie potrebného počtu ohlasovní požiarov v  zmysle § 5

písm. f) zák. č. 314 v súlade s § 15 vyhl. č. 121, ktoré musia byť vybavené vhodnými

spojovacími prostriedkami a ďalšími technickými zariadeniami na príjem hlásení o vzniku

požiaru, ako aj prenos správ súvisiacich s privolaním a poskytnutím pomoci a vyhlásením

poplachu.

1. Umiestniť na určených miestach potrebné množstvo protipožiarneho náradia

v závislosti od plochy lesných porastov v súlade s § 10 písm. b) vyhl. č. 121, ako aj ďalšie prostriedky na lokalizáciu a likvidáciu požiarov (požiarne vesty, požiarne vaky a pod.).

1. Udržiavať existujúce prejazdové cesty, zvážnice a  zdroje vody v  stave, ktorý

umožňuje bezproblémový príjazd hasičských jednotiek a ich využitie na účinný zásah.

1. Zahusťovať v rámci možnosti sieť vodných zdrojov budovaním nových, vhodných

na účely hasenia požiarov najmä v exponovaných lokalitách.

1. Vybaviť členov hliadok pohybujúcich sa v  lesných porastoch rádiofónnou technikou, alebo mobilnými telefónmi; v prípade nemožnosti využitia tejto techniky použiť ako náhradnú možnosť včasného ohlásenia vzniku požiaru motorové vozidlo (motocykel).

|  |
| --- |
|  |
| pplk. Ing. Stanislav Kmeť |
| riaditeľ |